ministerstvo práce, sociálnych vecí a rodiny
slovenskej republiky	
Číslo: 69/2002 – III/11

Materiál na rokovanie vlády
Slovenskej republiky

Odpočet
plnenia úloh uznesení vlády SR č. 363/2001 a č. 366/2001 k 31. decembru 2001

Podnet:	Obsah materiálu:

na základe uznesenia vlády SR	1. Návrh záznamu 
č. 524/2001	    z rokovania vlády SR
	2. Predkladacia správa
	3. Odpočet
	4. Prílohy
	5. Komuniké

Predkladá:

Peter  M a g v a š i
minister práce, sociálnych vecí
a rodiny Slovenskej republiky

Bratislava 10. januára 2002
Návrh 

záznamu z rokovania vlády Slovenskej republiky

k Odpočtu plnení úloh uznesení vlády SR č. 363/2001 a č. 366/2001 k 31. decembru 2001

 	Vláda vzala na vedomie predložený materiál.

Predkladacia správa

Materiál sa predkladá na rokovanie vlády SR na základe uznesenia vlády SR č. 524/2001.

Obsahom materiálu je aktualizovaný odpočet plnenia úloh uznesení vlády SR č. 363/2001 a č. 366/2001 k 31. decembru 2001. Súčasne tento odpočet reaguje na uznesenie vlády SR č. 1099, ktoré vláda SR prijala na svojom rokovaní dňa 21. novembra 2001 k Odpočtu plnenia úloh uznesení vlády SR č. 363/2001 a č. 366/2001 k 30. septembru 2001.

Za hodnotené obdobie, t.j. za december 2001, boli v gescii MPSVR SR splatné tri úlohy. Úloha č. 4 a úloha č. 11 prílohy A k uzneseniu vlády SR č. 363/2001 a úloha z uznesenia vlády SR č. 366/2001 opatrenie č. 3 bod 2.

Zadanie aj termín predloženia úlohy č. 4 prílohy A k uzneseniu vlády SR č. 363/2001 bolo zmenené uznesením vlády SR č. 1099/2001 tak, že v termíne do 31. decembra 2001 predloží minister práce, sociálnych vecí a rodiny na rokovanie vlády SR analýzu možností využitia samospráv pri obmedzovaní deformácií trhu práce vo väzbe na zákon č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky. Táto úloha bola v stanovenom termíne splnená a materiál predložený na rokovanie PEM a vlády SR. V čase spracovania tohto odpočtu nebol materiál ešte predmetom rokovania uvedených orgánov.

Uznesením vlády SR č. 1099/2001 bol zmenený termín úlohy č. 11 prílohy A k uzneseniu vlády SR č. 363/2001 „predložiť na rokovanie vlády analýzu súčasného sociálneho systému a navrhnúť opatrenia na zvýšenie motivačných prvkov k hľadaniu a udržaniu si zamestnania“ z pôvodného termínu september 2001 na 15. december 2001. Úloha bola v stanovenom termíne splnená a materiál bol predložený na rokovanie PEM a vlády SR. V čase spracovania tohto odpočtu materiál ešte nebol predmetom rokovania uvedených orgánov.

Treťou úlohou s termínom december 2001 je vypracovanie návrhu zákona o nelegálnej práci (opatrenie č. 3 bod 2 uznesenia vlády SR č. 366/2001).

Pracovná verzia návrhu zákona bola spracovaná v stanovenom termíne. Pri jeho dopracúvaní vznikli medzi inštitúciami spolupracujúcimi na jeho príprave určité názorové rozdiely, ktorých odstránenie si vyžaduje určitý časový priestor. Z tohto dôvodu požiadal minister práce, sociálnych vecí a rodiny listom zo dňa 21. decembra 2001 predsedu vlády SR o súhlas so zmenou termínu predloženia návrhu zákona na rokovanie vlády SR. Podrobnejšie zdôvodnenie uvedenej žiadosti je v tabuľkovej časti.

Materiál je informatívneho charakteru, a preto v zmysle čl. 10 bod 6/A Smernice na prípravu a predkladanie materiálov na rokovanie vlády SR nebol predložený na pripomienkové konanie.

Úloha č.
Opatrenie č.	Znenie úlohy, resp. opatrenia	Termín
Gestor	Spôsob plnenia	
				
Uznesenie vlády SR č. 363/2001				
				
Príloha A  				
úloha č. 3	Predložiť na verejnú diskusiu návrhy všetkých daňových zákonov a zákonov upravujúcich odvodové povinnosti, ktorých účinnosť sa pripravuje na 1. januára 2002 alebo skôr.
	júl 2001
MF SR, MPSVR SR, MZ SR	MPSVR SR v súčasnosti nepripravuje návrhy zákonov, ktoré by upravovali odvodové povinnosti v oblasti nemocenského poistenia, dôchodkového poistenia a príspevku na poistenie v nezamestnanosti s predpokladanou účinnosťou od 1. januára 2002 alebo skôr.
	
úloha č. 4	Predložiť na rokovanie vlády analýzu možnosti využitia samospráv pri obmedzovaní deformácií trhu práce.
	september 2001
MPSVR SR
Spolupráca:
MV SR, MVRR SR, ZMOS
	Úloha je splnená. Vláda na svojom rokovaní dňa 21. novembra 2001 prijala uznesenie č. 1099, podľa ktorého v bode B.3 súhlasí so zmenou zadania úlohy č. 4 prílohy A k uzneseniu vlády SR č. 363/2001, takto: „predložiť na rokovanie vlády SR analýzu možností využitia samospráv pri obmedzovaní deformácií trhu práce vo väzbe na zákon č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky“. Podľa bodu C.2 uznesenia vlády SR č. 1099/2001 predloženie analýzy na rokovanie vlády SR bolo stanovené v termíne do 31. decembra 2001. V stanovenom termíne bol materiál predložený na rokovanie PEM a vlády SR. K termínu spracovania odpočtu plnenia úloh za december 2001 materiál ešte nebol predmetom rokovania PEM ani vlády SR.
	
úloha č. 11	Predložiť na rokovanie vlády analýzu súčasného sociálneho systému a navrhnúť opatrenia na zvýšenie motivačných prvkov k hľadaniu a udržaniu si zamestnania.
	september 2001
MPSVR SR, MZ SR	Úloha je splnená. Podľa bodu B.1 uznesenia vlády SR č. 1099/2001 vláda SR súhlasila so zmenou termínu predloženia analýzy na rokovanie vlády SR z pôvodného termínu – september 2001 na nový termín do 15. decembra 2001. V stanovenom termíne bol materiál predložený na rokovanie PEM a vlády SR. K termínu spracovania odpočtu plnenia úloh za december 2001 materiál ešte nebol predmetom rokovania PEM ani vlády SR.
	
úloha č. 13	Predložiť na rokovanie vlády analýzu príčin nedostatočnej flexibility trhu práce a návrhy opatrení na zvýšenie flexibility trhu práce.
	jún 2001
MPSVR SR
Spolupráca:
AZZZ SR, MVRR SR
	Úloha je splnená.
Vláda SR materiál prerokovala a vzala na vedomie na rokovaní dňa 15. augusta 2001.	
 úloha č. 14	Predložiť na rokovanie vlády analýzu súčasného stavu v oblasti evidencie nezamestnaných a navrhnúť opatrenia smerujúce k tomu, aby v evidencii nezamestnaných boli len občania, ktorí majú záujem pracovať a nemôžu nájsť pracovné uplatnenie.
	august 2001
MPSVR SR	Úloha je splnená. Vláda SR na svojom rokovaní dňa 21. novembra 2001 zobrala analýzu na vedomie (bod A.2 uznesenia vlády SR č. 1099/2001).	
 úloha č. 16	Na Porade ekonomických ministrov dopracovať navrhnuté opatrenia o kvantifikovateľné úlohy a o ich dopade na vývoj miery nezamestnanosti do konca roka 2001 a v roku 2002 predložiť materiál na rokovanie vlády.
	16. máj 2001
MPSVR SR
Spolupráca:
MF SR, MH SR, podpredseda vlády SR pre ekonomiku
	V zmysle bodu I/2 prílohy k uzneseniu vlády SR č. 524/2001 táto úloha sa vypúšťa z ďalšieho sledovania.
	
 úloha č. 18	V rámci analýzy naplnenia Národného plánu zamestnanosti prijať opatrenia na vypracovanie analýzy príčin nezáujmu o registrované samozamestnávanie a prijať návrh opatrení.
	30. jún 2001
MPSVR SR, MF SR	V zmysle bodu I/4 prílohy k uzneseniu vlády SR č. 524/2001 je rozšírená zodpovednosť za plnenie tejto úlohy aj o MH SR.
Problematika samozamestnávania v rámci hodnotenia plnenia Národného plánu zamestnanosti je obsiahnutá v II. pilieri v opatrení č. 5, z ktorého okrem iného vyplýva, že MH SR koncom roku 2000 a v prvých mesiacoch roku 2001 monitorovalo situáciu v podnikateľskom prostredí. Nadväzne na tento monitoring a analytické materiály, ktoré predkladá na rokovanie vlády minister hospodárstva SR, v zmysle úlohy č. 2 a č. 3 prílohy B k uzneseniu vlády SR č. 363/2001 bude spracovaný MH SR a predložený na rokovanie vlády SR koncepčný materiál s identifikovaním všetkých bariér brániacich rozvoju MSP. Nadväzne na vyhodnotenie Národného plánu zamestnanosti, ktoré MPSVR SR vypracovalo a predkladá na rokovanie vlády SR v zmysle úlohy B.5 uznesenia vlády SR č. 908/2000 budú konkrétne opatrenia týkajúce sa samozamestnávania zapracované aj do Národného akčného plánu zamestnanosti na rok 2002. Úlohu č. 18 tak, ako je formulovaná napriek tomu, že riešenie niektorých problémov priebežne prechádza aj do ďalších období, je možné k 30. júnu 2001 v rámci priebežne vykonávaných prác, považovať za splnenú.	
Príloha B				
  úloha č. 5	Predložiť na rokovanie vlády návrh novely zákona o nemocenskom poistení.
	jún 2001
MPSVR SR	V zmysle bodu I/3 prílohy k uzneseniu vlády SR č. 524/2001 táto úloha je zrušená. Nemocenské poistenie bude upravené v rámci návrhu zákona o sociálnom poistení, ktorý bude predložený na rokovanie vlády SR v septembri 2001.
	
  úloha č. 6	Predložiť na rokovanie vlády návrh novely zákona o zamestnanosti.
	september 2001
MPSVR SR
	Vláda SR súhlasí so zmenou termínu predloženia novely zákona o zamestnanosti na rokovanie vlády SR (bod B.2 uznesenia vlády SR č. 1099/2001) a nadväzne na to v bode C.1 tohto uznesenia ukladá ministrovi práce, sociálnych vecí a rodiny zapracovať do Plánu legislatívnych úloh vlády SR na rok 2002 na mesiac január predloženie návrhu novely zákona o zamestnanosti na rokovanie vlády SR.	
				
Uznesenie vlády SR č. 366/2001				
				
Príloha k uzneseniu				
				
 opatrenie
č. 1	bod 1
Zabezpečiť rozšírenie Dohody o spolupráci pri koordinácii a výkone kontroly nelegálnej práce o Ministerstvo zdravotníctva Slovenskej republiky a zdravotné poisťovne.
	máj 2001
MPSVR SR
Spolupráca:
MZ SR	Dodatok č. 1 k „Dohode“ bol podpísaný dňa 4. júna 2001 na MPSVR SR.	
	bod 2
Za účelom vyhodnotenia foriem účasti a účinnosti kontroly nelegálnej práce stranami Dohody o spolupráci pri koordinácii a výkone kontroly nelegálnej práce uskutočniť poradu ministrov a vedúcich inštitúcií, ktorí sú účastníkmi Dohody.
	máj 2001
MPSVR SR
Spolupráca: 
NÚP	Porada signatárov „Dohody“ sa uskutočnila dňa 4. júna 2001. Predmetom rokovania bolo:
-	vyhodnotenie výsledkov kontrolnej činnosti za obdobie máj 2000 – apríl 2001 realizovanej na základe „Dohody“, 
-	na záver boli prijaté úlohy pre ďalšie obdobie. 	
opatrenie
 č. 2	bod 1
Uskutočniť presnejšiu analýzu fungovania verejnoprospešných prác a aj návrh na zmeny systému verejnoprospešných prác.
	jún 2001
MPSVR SR	Úloha je splnená. Analýza fungovania verejnoprospešných prác a aj návrh na zmenu systému verejnoprospešných prác bola spracovaná. Ako súčasť materiálu Stav zamestnanosti v SR bola predmetom rokovania vlády SR. Na základe tejto analýzy bola prijatá aj úloha pre ministra práce, sociálnych vecí a rodiny v bode D.11 uznesenia vlády SR č. 525 z 13. júna 2001 k Návrhu východísk štátneho rozpočtu na rok 2002. Podrobnejšie bola problematika analyzovaná v rámci prípravy novely zákona NR SR č. 387/1996 Z. z. o zamestnanosti v znení neskorších predpisov, § 91a „Dohodnuté verejnoprospešné pracovné miesto pre dlhodobo nezamestnaného“, ktorej návrh bol v stanovenom termíne vypracovaný. V pléne NR SR bol tento návrh novely zákona NR SR č. 387/1996 Z. z. o zamestnanosti schválený dňa 29. novembra 2001.
	
	bod 2
Ako jeden z nástrojov na eliminovanie nelegálnej práce v roku 2001 využiť program verejnoprospešných prác pre dlhodobo nezamestnaných, financovaných z prostriedkov štátneho rozpočtu v obciach a mestách, infraštruktúre, sadovníctve, lesníctve a poľnohospodárstve.	január – december 2001
MPSVR SR, MF SR
Spolupráca:
NÚP, NIP, ZMOS, MP SR, Úrad pre štátnu pomoc

	Úloha sa priebežne plní. Program organizovania verejno-prospešných prác pre dlhodobo nezamestnaných (ďalej DVPPMDN) pokračuje i v roku 2001 a na jeho realizáciu bola z prostriedkov ŠR vyčlenená dotácia vo výške 1,5 mld. Sk.

Za obdobie 1.-4. mesiaca roku 2001 bolo celkom vytvorených 19 392 pracovných miest na VPP pre dlhodobo nezamestnaných, na ktorých bolo umiestnených celkom 19 368 dlhodobo evidovaných nezamestnaných. Z uvedeného počtu vytvorených miest bolo 10000 pracovných miest predĺžených z roku 2000.

Rozdeľovanie účelovej dotácie na DVPPMDN je v kompetencii Predstavenstva NÚP.
Vychádzajúc z výšky účelovej dotácie je predpoklad, že v roku 2001 bude vytvorených viac ako 35 000 pracovných miest pre dlhodobo nezamestnaných.

V súvislosti s analýzou realizovania programu DVPPMDN v roku 2000 schválenej Predstavenstvom NÚP boli z úrovne NÚP prijaté pre rok 2001 opatrenia, okrem iných tiež zamerané na eliminovanie nelegálnej práce formou zvýšenia podielu odhaľovania nelegálnej práce prostredníctvom ponuky pracovného zaradenia na DVPPMDN  dlhodobo nezamestnaných potenciálne podozrivých z výkonu nelegálnej práce vo výške 20 % z celkového počtu zaradených na DVPPMDN.

Zároveň ako ďalší nástroj na eliminovanie nelegálnej práce boli prijaté opatrenia v oblasti legislatívy zamerané na rozšírenie zamestnávateľských subjektov, ktoré môžu vytvárať  DVPPMDN najmä v oblasti školstva, lesníctva, poľnohospodárstva, ako i na rozšírenie okruhu cieľových skupín občanov, ktorí môžu byť zamestnávaní na uvedených pracovných miestach a tiež možnosť použitia časti účelovej dotácie určenej na DVPPMDN i na zamestnávanie absolventov a mladistvých.
	
	bod 3
Vypracovať návrh na doplnenie zákona NR SR č. 387/1996 Z. z. o zamestnanosti v znení neskorších predpisov o možnosť vytvárania dohodnutých verejnoprospešných pracovných miest pre dlhodobo nezamestnaných v infraštruktúre, sadovníctve, lesníctve a poľnohospodárstve.
	apríl 2001
MPSVR SR
Spolupráca:
MP SR, MDPT SR	Úloha je splnená. Vypracovaný návrh novely zákona NR SR č. 387/1996 Z. z. o zamestnanosti v znení neskorších predpisov schválila NR SR dňa 29. novembra 2001.	
opatrenie
 č. 3	bod 1
Urýchliť vytvorenie jednotného systému výberu príspevkov na nemocenské poistenie, dôchodkové zabezpečenie a príspevkov na poistenie v nezamestnanosti, ktorý môže byť užitočným nástrojom na elimináciu nelegálnej práce.
	okamžite
MPSVR SR
Spolupráca:
Sociálna poisťovňa, NÚP	Vláda SR  uznesením č. 328 z 11. apríla 2001 schválila návrh na úpravu záväzných ukazovateľov štátneho rozpočtu na rok 2001 v súvislosti so zriadením Koordinačnej jednotky na čerpanie úveru Svetovej banky na projekt správy sociálnych dávok. Na základe toho minister práce, sociálnych vecí a rodiny zriadil s účinnosťou od 16. mája 2001 Koordinačnú jednotku Projektu správy sociálnych dávok ako útvar v priamej riadiacej pôsobnosti ministra s postavením a kompetenciami odboru v systéme riadenia ministerstva.
	
	bod 2
Vypracovať návrh zákona o nelegálnej práci.	december 2001
MPSVR SR
Spolupráca:
MF SR, MV SR, MZ SR, Sociálna poisťovňa, NÚP, NIP, zdravotné poisťovne
	Pracovný návrh zákona, ktorý pripravilo MPSVR SR v spolupráci s NIP, Sociálnou poisťovňou a NÚP, bol pre ostatné spolupracujúce inštitúcie neprijateľný aj napriek tomu, že pri návrhu zákona sa vychádzalo z právnych noriem, ktoré sú používané v praxi niektorých európskych krajín.
Vytvorili sa dve diametrálne odlišné názorové skupiny. Podľa prvej je postihovanie jednotlivých foriem nelegálnej práce v dostatočnej miere riešené v existujúcej legislatíve a samostatný zákon by nepriniesol žiaden pokrok. Podľa druhej skupiny by zákon o nelegálnej práci mal priniesť zásadný prelom do tejto oblasti.
Zjednotenie názorov, resp. prijatie kompromisného riešenia si vyžaduje určitý časový priestor, a preto v tomto zmysle požiadal minister práce, sociálnych vecí a rodiny listom č.j. 3659/2001 – III/11 zo dňa 21. decembra 2001 predsedu vlády SR o súhlas s predĺžením lehoty predloženia návrhu zákona o nelegálnej práci v termíne do 31. marca 2002.
	
opatrenie
 č. 4	bod 1
V pracovnoprávnych predpisoch určiť povinnosť pre zamestnávateľské subjekty uzavrieť pracovnú zmluvu, resp. dohodu o vykonaní práce mimo pracovného pomeru pred dňom vzniku pracovnoprávneho vzťahu alebo pred dňom začatia výkonu práce na základe dohody o vykonaní práce mimo pracovného pomeru.
	júl 2001
MPSVR SR	Úloha je splnená. V rámci legislatívneho konania bola uvedená úloha uplatená ako poslanecký návrh pri rokovaní v jednotlivých výboroch NR SR o návrhu nového Zákonníka práce. V čase prijatia tejto úlohy bol návrh nového Zákonníka práce už predložený v NR SR. Uvedený návrh prešiel pri uzatvorení dohody o vykonaní práce.	
	bod 2
V pracovnoprávnych predpisoch vylúčiť možnosť uzatvárania pracovnoprávnych pomerov ústnou formou.
	júl 2001
MPSVR SR	Úloha je splnená. V súlade s ustanoveniami nového Zákonníka práce je zakotvená povinnosť zamestnávateľa uzavrieť pracovný pomer, dohodu o vykonaní práce a dohodu o brigádnickej činnosti študentov písomne. Ak zamestnávateľ neuzavrie pracovnoprávny vzťah písomne, porušuje pracovnoprávne predpisy.
	
	bod 3
Vypracovať návrh novely zákona č. 95/2000 Z. z. o inšpekcii práce a o zmene a doplnení niektorých zákonov s cieľom ustanoviť povinnosť zamestnávateľa predložiť orgánu kontroly doklady, resp. ich kópie preukazujúce pracovnoprávny vzťah k osobám, vykonávajúcim pracovnú činnosť, ktoré sa nachádzajú v priestoroch kontrolovaného subjektu v čase pred fyzickým overovaním totožnosti týchto osôb alebo najneskôr v čase fyzického overovania totožnosti týchto osôb.
	júl 2001
MPSVR SR	Úloha sa priebežne zabezpečuje.. MPSVR SR vypracovalo v stanovenom termíne  v tomto zmysle návrh zákona, ktorým sa mení a dopĺňa zákon č. 95/2000 Z. z. o inšpekcii práce a o zmene a doplnení niektorých zákonov. V septembri t.r. bol návrh predložený do Legislatívnej rady vlády SR. Legislatívna rada vlády SR sa týmto návrhom zaoberala na svojom rokovaní dňa 13. novembra 2001 a vrátila návrh na dopracovanie. Nadväzne na uvedené bol návrh zákona dopracovaný. Upravený návrh zákona prijala legislatívna rada vlády SR na svojom rokovaní dňa 8. januára 2002 a na rokovanie vlády SR bol návrh zákona zaradený dňa 10. januára 2002.
	
opatrenie 
č. 5	bod 1
Zintenzívniť kontrolnú činnosť zameranú na nelegálnu prácu, najmä v odvetví stavebníctva, poľnohospodárstva, obchodu a služieb, v stánkovom predaji, v tržniciach, na trhoviskách a burzách, u samostatne zárobkovo činných osôb, u samostatne hospodáriacich roľníkov a v družstevných podnikoch.
	máj – december 2001
MPSVR SR, MV SR, MF SR, MZ SR
Spolupráca:
NÚP, NIP, Sociálna poisťovňa, zdravotné poisťovne
	Úloha sa priebežne zabezpečuje. V súvislosti s predmetným opatrením bola  Predstavenstvom Národného úradu práce schválená okrem iných i Hlavná úloha Národného úradu práce: „Zintenzívniť výkon kontrol zameraných na nelegálnu prácu v období roku 2001 o 10 % oproti výkonu dosiahnutému v období plnenia „Dohody o spolupráci pri koordinácii a výkone kontrol nelegálnej práce“ za rok 2000, teda za máj až december 2000.
Na základe uvedeného opatrenia schváleného vládou SR a Hlavnej úlohy NÚP na rok 2001 schválenej Predstavenstvom NÚP bolo plnenie v období I. štvrťroku 2001 zabezpečené operatívnym nasadzovaním do výkonu predmetných kontrolných akcií i ďalších zamestnancov oddelení kontroly a sťažností NÚP OÚP, ktorí zabezpečujú plnenie iných úloh súvisiacich s činnosťou NÚP v závislosti na miere a potrebe ich plnenia tak, aby bolo zabezpečené plnenie všetkých činností, ktoré NÚP vyplývajú z príslušných ustanovení zákona NR SR č. 387/1996 Z. z. v znení neskorších predpisov. V súvislosti s prechodom kompetencií v oblasti dozoru nad dodržiavaním pracovnoprávnych predpisov z NÚP na NIP v zmysle zákona č. 95/2000 Z. z. o inšpekcii práce, bol v októbri t.r. prijatý Dodatok č. 2 k Dohode o spolupráci pri koordinácii a výkone kontroly nelegálnej práce, v zmysle ktorého úlohu koordinátora spolupráce strán Dohody prebral NIP.
	
	bod 2
Vytipovať z úrovne kontrolných orgánov „rizikové subjekty“, ktoré sú potencionálnymi zamestnávateľmi občanov bez založenia pracovnoprávneho vzťahu a následne vykonávať v týchto rizikových subjektoch cielené kontrolné akcie.	máj a potom priebežne
MPSVR SR, MZ SR, MF SR, ÚDR, MV SR, vrátane živnostenských oddelení
Spolupráca:
NÚP, NIP, Sociálna poisťovňa, zdravotné poisťovne, daňové úrady
	Úloha sa priebežne zabezpečuje. Dňa 29. januára 2001 sa na GR NÚP v Bratislave uskutočnilo pracovné rokovanie zástupcov strán „Dohody o spolupráci pri koordinácii a výkone kontroly nelegálnej práce“. 

Predmetom pracovného rokovania účastníkov bola okrem iných i nasledovná oblasť:
V súvislosti s plnením „Dohody...“ navrhnutie ďalších opatrení na vyhľadávanie a eliminovanie nelegálnej práce. Na základe diskusie účastníkov boli prijaté nasledovné závery a úlohy týkajúce sa tohto okruhu problematiky:
-	spracovať databázu rizikových  zamestnávateľských subjektov na úrovni územia okresu, v ktorých bolo v období posledných troch rokov zistené porušenie všeobecne platných právnych predpisov vrátane zamestnávateľských subjektov podozrivých z nelegálneho zamestnávania na základe oznámení sťažností,
-	na pravidelných mesačných zasadnutiach zástupcov strán „Dohody..“ na úrovni územia okresu zo spracovaných databáz rizikových zamestnávateľov dohodnúť zoznam zamestnávateľských subjektov, v ktorých bude v období nasledujúceho mesiaca realizovaný výkon kontroly zameraný na nelegálne zamestnávanie, vrátane určenia súčinnosti jednotlivých strán „Dohody...“
-	iniciovať prepojenie informačných systémov NÚP, Sociálnej poisťovne, Ústredného daňového riaditeľstva a zdravotných poisťovní na úrovni územia okresu. 
Následne boli prijaté konkrétne termínované úlohy, ktorých realizácia je zabezpečovaná z úrovne generálneho riaditeľa NÚP prostredníctvom riaditeľov NÚP KÚP v podmienkach výkonných orgánov NÚP a prostredníctvom zástupcov strán „Dohody...“  u súčinnostných subjektov. V súvislosti s prechodom kompetencií v oblasti dozoru nad dodržiavaním pracovnoprávnych predpisov z NÚP na NIP v zmysle zákona č. 95/2000 Z. z. o inšpekcii práce, bol v októbri t.r. prijatý Dodatok č. 2 k Dohode o spolupráci pri koordinácii a výkone kontroly nelegálnej práce, v zmysle ktorého úlohu koordinátora spolupráce strán Dohody prebral NIP.
	
opatrenie
 č. 6	bod 1
Vypracovať návrh legislatívneho zámeru riešiaci zmenu príslušných právnych predpisov zameraný na zefektívnenie a zdynamizovanie výkonu predmetných kontrolných akcií úpravou súčasného právneho stavu procesnej stránky výkonu kontrolnej činnosti.
	jún 2001
MPSVR SR, MS SR, MV SR
Spolupráca: 
NÚP, NIP	V zmysle bodu II/1 prílohy k uzneseniu vlády SR č. 524/2001 sa rušia úlohy opatrenia č. 6 v bodoch 1 – 4 s tým, že vecne budú tieto úlohy zabezpečené v rámci prípravy návrhu zákona o nelegálnej práci podľa opatrenia č. 3 bod 2 v termíne december 2001.	
	bod 2
Vypracovať návrh legislatívneho zámeru riešiaci zmenu príslušných právnych predpisov za účelom uzákonenia možnosti kontrolných orgánov fyzického overovania totožnosti osôb nachádzajúcich sa na pracoviskách predložením identifikačnej karty alebo občianskeho preukazu.

	jún 2001
MPSVR SR, MS SR, MV SR
Spolupráca: 
NÚP, NIP	Ako v bode 1.	
	bod 3
Vypracovať návrh legislatívneho zámeru riešiaci zmenu príslušných právnych predpisov s cieľom uzákonenia postavenia zamestnancov orgánov kontroly ako verejných činiteľov.
	jún 2001
MPSVR SR, MS SR, MV SR
Spolupráca: 
NÚP, NIP	Ako v bode 1.	
	bod 4
Vypracovať návrh legislatívneho zámeru riešiaci zmenu príslušných právnych predpisov s cieľom zvýšiť oprávnenia orgánov kontroly o možnosť priamo ukladať opatrenia na odstránenie nedostatkov zistených pri kontrole dodržiavania právnych predpisov o zamestnanosti a pracovnoprávnych predpisov.
	jún 2001
MPSVR SR, MS SR, MV SR
Spolupráca: 
NÚP, NIP	Ako v bode 1.	
opatrenie
 č. 7	Na elimináciu nelegálnej práce využívať možnosti dané právnymi predpismi na pozastavenie živnosti, zrušenie živnostenského oprávnenia a zrušenie spoločnosti s ručením obmedzeným namiesto finančných sankcií. Prijať opatrenia, aby spoločnosti, ktoré porušujú právne predpisy súvisiace s podnikaním nemali možnosť získať opäť oprávnenie na podnikanie.
	25. apríl 2001 
NÚP, NIP, Sociálna poisťovňa, zdravotné poisťovne	Vláda SR zmenila gestorstvo za úlohy v opatrení č. 7 uznesenia vlády SR č. 366/2001 takto:
„Zodpovední: MV SR, MS SR
Spolupráca: NIP, NÚP, Sociálna poisťovňa a zdravotné poisťovne“
(bod B.4 uznesenia vlády SR č. 1099/2001)	
opatrenie
 č. 8	Posúdiť súvislosti medzi výkonom práce na základe dohôd o vykonaní práce podľa Zákonníka práce, zmlúv podľa Občianskeho zákonníka, alebo bez zmluvného vzťahu medzi osobami blízkymi, prípadne bezodplatnej výpomoci a výkonom nelegálnej práce.
	september 2001
MPSVR SR, MS SR
Spolupráca:
NÚP, NIP	Úloha je splnená. Vláda SR v zmysle bodu B.5 uznesenia vlády SR č. 1099/2001 súhlasila s návrhom vypustiť opatrenie č. 8 uznesenia vlády SR č. 366/2001 z ďalšieho sledovania a s tým, že úloha bude doriešená v rámci opatrenia č. 3 bodu 2 uznesenia vlády SR č. 366/2001.
	
opatrenie 
č. 9	Zorganizovať medzinárodný pracovný seminár za účasti orgánov politiky trhu práce Slovenska, Česka, Nemecka, Rakúska, Chorvátska, Slovinska, Maďarska a Poľska, zameraný na aktuálny stav problematiky nelegálneho zamestnávania, nástroje uplatňovania v boji s nelegálnym zamestnávaním a opatrenia na eliminovanie výskytu nelegálneho zamestnávania, za účelom výmeny skúseností v danej problematike.
	jún 2001
NÚP	Úloha je splnená. V dňoch 13. – 15. júna 2001 bol v Trenčianskych Tepliciach uskutočnený medzinárodný pracovný seminár uvedených účastníkov v danej problematike. Prijaté závery a odporúčania sa priebežne zabezpečujú.	
opatrenie
 č. 10	Vypracovať analýzu a návrh opatrení na elimináciu rozdielu medzi oficiálnymi a skutočnými pracovnými príjmami.
	30. november 2001
MPSVR SR
Spolupráca:
MF SR, ŠÚ SR
	V zmysle bodu II/2 prílohy k uzneseniu vlády SR č. 524/2001 mení sa znenie úlohy takto: „Vypracovať analýzu rozdielov medzi služobnými a oficiálnymi príjmami“. Úloha je splnená. Materiál bol 10. decembra 2001 prerokovaný na Porade ekonomických ministrov vlády SR a odporučený na prerokovanie vo vláde SR spolu s analýzou daňových únikov..
	
opatrenie 
č. 11	Zabezpečiť premietnutie opatrení č. 4, 6 a 8 do vládneho návrhu zákona Zákonníka práce.	ihneď
MPSVR SR	V zmysle bodu II/3 prílohy k uzneseniu vlády SR č. 524/2001 je táto úloha zrušená.	

Komuniké

	Vláda Slovenskej republiky prerokovala Odpočet plnenia úloh uznesení vlády SR č. 363/2001 a č. 366/2001 za rezort práce, sociálnych vecí a rodiny SR.

	Aktuálne vyhodnotenie úloh týchto uznesení k 31. decembru 2001, ktoré predložil minister práce, sociálnych vecí a rodiny v zmysle uznesenia vlády SR č. 524/2001, vláda  zobrala na vedomie.

UZNESENIE VLÁDY SLOVENSKEJ REPUBLIKY
č. 363
25. apríla 2001

k analýze vývoja príčin nezamestnanosti a návrh opatrení na jej znižovanie 

Číslo materiálu:	2798/2001	
Predkladateľ:	podpredseda vlády I. Mikloš	
Vláda
A.	berie na vedomie
A.1.	analýzu vývoja príčin nezamestnanosti a návrh opatrení na jej znižovanie s pripomienkami prijatými na rokovaní vlády;
B.	ukladá
 
podpredsedovi vlády I. Miklošovi
ministerke financií
ministrovi práce, sociálnych vecí a rodiny
ministrovi hospodárstva
ministrovi zdravotníctva
ministrovi školstva
ministrovi vnútra
minister výstavby a regionálneho rozvoja 

a odporúča

guvernérovi Národnej banky Slovenska
 
B.1.	plniť úlohy uvedené v prílohe A tohto uznesenia v uvedených termínoch, 
 
podpredsedovi vlády I. Miklošovi a príslušným členom vlády
 
B.2.	informovať vládu o  plnení úloh uvedených v prílohách A a B tohto uznesenia.
	na rokovaní vlády, ktoré nasleduje v týždni po rokovaní Porady ekonomických ministrov 

Vykonajú: 	podpredsedovi vlády I. Mikloš
ministerka financií
minister práce, sociálnych vecí a rodiny
minister hospodárstva
minister školstva
minister zdravotníctva 
minister vnútra
minister výstavby a regionálneho rozvoja
Na vedomie:	guvernér Národnej banky Slovenska
predseda Združenia miest a obcí Slovenska

 

 

 

 

 

 

 

 

 

 

 

 									Príloha A
									k uzneseniu vlády SR
									číslo 363/2001
									________________

Číslo	Úloha	Zodpovedný	Termín	
 1.	Predložiť na rokovanie vlády Prehodnotenie daňového a odvodového zaťaženia fyzických a právnických osôb.	ministerka financií	 jún 2001	
 2.	Predložiť na rokovanie vlády návrhy reformy daní a reformy daňovej správy.	ministerka financií	do 15. mája  2001	
 3.	Predložiť na verejnú diskusiu návrhy všetkých daňových zákonov a zákonov upravujúcich odvodové povinnosti, ktorých účinnosť sa  pripravuje na 1. 1. 2002 alebo skôr.	ministerka financií, minister práce, sociálnych vecí a rodiny a minister zdravotníctva	júl 2001	
 4.	Predložiť na rokovanie vlády analýzu možnosti využitia samospráv pri obmedzovaní deformácií trhu práce. 
 	minister práce, sociálnych vecí a rodiny v spolupráci s ministrom vnútra, ministrom výstavby a regionálneho rozvoja a ZMOS	september 2001	
 5.	Predložiť na rokovanie vlády návrh konkrétnych krokov zásadného urýchlenia procesu modernizácie štátnej správy.	podpredseda vlády I. Mikloš	júl 2001	
 6.	Predložiť na rokovanie vlády mechanizmus schvaľovania štátnej podpory pre priemyselné parky.	podpredseda vlády I. Mikloš, minister hospodárstva a minister výstavby a regionálneho rozvoja	jún 2001	
  7.	Predložiť na rokovanie vlády návrh zákona o investičných stimuloch tak, aby mohol vstúpiť do platnosti 1. júla 2001.	minister hospodárstva	apríl  2001	
 8.	Predložiť na rokovanie vlády manuál pre zahraničných investorov. 
 	podpredseda vlády I. Mikloš	do 1 mesiaca po schválení  zákona o investičných stimuloch v NR SR	
 9.	Zabezpečiť financovanie  SARIO.	ministerka financií a minister hospodárstva	ihneď	
10.	Predkladať na rokovanie Porady ekonomických ministrov Správu o príleve priamych zahraničných investícií. 
 	minister hospodárstva a guvernér NBS v spolupráci s  a. s.  SARIO	vždy v januári,  apríli, júli a októbri, 

11.	Predložiť na rokovanie vlády analýzu súčasného sociálneho systému a navrhnúť opatrenia na zvýšenie  motivačných prvkov  k hľadaniu a udržaniu si zamestnania.	minister práce, sociálnych vecí a rodiny a minister zdravotníctva	 september 2001	
12.	Zapracovať do návrhu novely dane z príjmov zmenu odpočítateľnej položky na deti.  
 	ministerka financií	september 2001	
13.	Predložiť na rokovanie vlády  analýzu príčin nedostatočnej flexibility trhu práce a návrhy opatrení na zvýšenie flexibility trhu práce.	minister práce, sociálnych vecí a rodiny v spolupráci s AZZZ a ministrom výstavby a regionálneho rozvoja 
 	jún 2001	
14.	Predložiť na rokovanie vlády analýzu  súčasného stavu v oblasti evidencie nezamestnaných a navrhnúť opatrenia smerujúce k tomu, aby v evidencii nezamestnaných boli len občania, ktorí majú záujem pracovať a nemôžu nájsť pracovné miesto.	minister práce, sociálnych vecí a rodiny	 jún 2001	
15.	Predložiť na rokovanie vlády Analýzu súčasného stavu zavádzania a využívania informačných a komunikačných technológií v SR a  návrh opatrení na  urýchlenie tohto procesu. 
	podpredseda vlády I. Mikloš v spolupráci s ministrom školstva a ministrom hospodárstva	 jún 2001	
16.	Na Porade ekonomických ministrov dopracovať navrhnuté opatrenia o kvantifikovateľné úlohy a o ich dopade na vývoj miery nezamestnanosti do konca roka 2001 a v roku 2002 predložiť materiál na rokovanie vlády 	minister práce, sociálnych vecí a rodiny v spolupráci s ministerkou financií, ministrom hospodárstva a podpredsedom vlády I. Miklošom	do 16. mája 2001	
 17.	Pripraviť analýzu a nadväzne návrh riešenia dostupnosti a aktivizácie úverových zdrojov v ekonomike	ministerka financií a minister hospodárstva		
 18.	V rámci analýzy naplnenia Národného plánu zamestnanosti prijať opatrenia na vypracovanie analýzy príčin nezáujmu o registrované samozamestnávanie a prijať návrh opatrení	minister práce, sociálnych vecí a rodiny a ministerka financií	do 30. júna 2001	

 
       Príloha B
k uzneseniu vlády SR
číslo 363/2001
__________________

Číslo	Úloha	Zdroj úlohy 	Zodpovedný	Termín	
1.	Splniť úlohy vyplývajúce z Vyhlásenia o hospodárskej politike (pre účely programu SMP s Medzinárodným menovým fondom).	Uznesenie vlády SR  č.  273/2001	príslušní členovia vlády	priebežne	
2.	Predložiť na rokovanie vlády Analýzu stavu podnikateľského prostredia v SR.
 	Plán práce vlády SR na rok 2001, uznesenie vlády SR č.  56/2001
 	minister hospodárstva	jún 2001	
3.	Predložiť na rokovanie vlády Analýzu vývoja malého a stredného podnikania a návrh na zmeny v systéme podpory malého a stredného podnikania.	Plán práce vlády SR na rok 2001, uznesenie vlády SR č.  56/2001
 	minister hospodárstva	jún 2001	
4.	Urýchliť všetky činnosti súvisiace s procesom privatizácie a dodržiavať plnenie termínov, ktoré vyplývajú z harmonogramu urýchlenia privatizácie.	Uznesenie vlády SR č.  87/2001	príslušní členovia vlády	priebežne	
5.	Predložiť na rokovanie vlády návrh novely zákona o nemocenskom poistení.	Na základe uznesenia vlády SR č. 703/2000, pôvodný termín december 2000
 	minister práce, sociálnych vecí a rodiny	 jún 2001	
6.	Predložiť na rokovanie vlády návrh novely zákona o zamestnanosti.	Plán legislatívnych úloh vlády SR  na rok 2001, uznesenie vlády SR      č. 45/2001
 	minister práce, sociálnych vecí a rodiny	september 2001	
7.	Predložiť na rokovanie vlády Koncepciu rozvoja výchovy a vzdelávania a Národný program výchovy a vzdelávania v SR. 
 	Plán práce vlády SR na rok 2001, uznesenie vlády SR č.  56/2001	minister školstva	apríl 2001	

 

UZNESENIE VLÁDY SLOVENSKEJ REPUBLIKY
č. 366
25. apríla 2001

k návrhu opatrení zameraných na vyhľadávanie a potieranie nelegálnej práce, vrátane vyhodnotenia doterajšieho postupu

Číslo materiálu:	1886/2001	
Predkladateľ:	minister práce, sociálnych vecí a rodiny	
Vláda
schvaľuje
návrh opatrení zameraných na vyhľadávanie a potieranie nelegálnej práce, vrátane vyhodnotenia doterajšieho postupu, uvedených v  prílohe tohto uznesenia;
 ukladá
ministrovi práce, sociálnych vecí a rodiny 
ministerke financií 
ministrovi vnútra
ministrovi spravodlivosti 
ministrovi zdravotníctva 
v spolupráci s ministrom pôdohospodárstva, ministrom dopravy, pôšt a telekomunikácií, predsedom Štatistického úradu SR a riaditeľom Úradu pre štátnu pomoc zabezpečiť úlohy vyplývajúce z  opatrení  uvedených v prílohe tohto uznesenia;
odporúča
predsedovi Združenia miest a obcí Slovenska
zabezpečiť úlohy vyplývajúce z  opatrení zameraných na vyhľadávanie a potieranie nelegálnej práce, vrátane vyhodnotenia doterajšieho postupu.

Vykonajú:	minister práce, sociálnych vecí a rodiny 
ministerka financií 
minister vnútra 
minister spravodlivosti 
minister zdravotníctva 
minister pôdohospodárstva 
minister dopravy, pôšt a telekomunikácií 
predseda Štatistického úradu SR
Na vedomie:	predseda Združenia miest a obcí Slovenska
riaditeľ Úradu pre štátnu pomoc

 
 									P r í l o h a 
									k uzneseniu vlády SR
									číslo 366/2001
									__________________

			
 
opatrenIA
zameranÉ na vyhľadávanie a potieranie nelegálnej práce

Opatrenia č. 1
 
1.	Zabezpečiť rozšírenie Dohody o spolupráci pri koordinácii a výkone kontroly nelegálnej práce o Ministerstvo zdravotníctva Slovenskej republiky a zdravotné poisťovne.
 
Termín: máj 2001
Zodpovedný: MPSVR SR
Spolupráca: MZ SR
 
2.	Za účelom vyhodnotenia foriem účasti a účinnosti kontroly nelegálnej práce stranami Dohody o spolupráci pri koordinácii a výkone kontroly nelegálnej práce uskutočniť poradu ministrov a vedúcich inštitúcií, ktoré sú účastníkmi Dohody.
 
Termín: máj 2001
Zodpovedný: MPSVR SR
Spolupráca: NÚP
 
Opatrenia č. 2

1.	Uskutočniť presnejšiu analýzu fungovania verejnoprospešných prác a aj návrh na zmeny systému verejnoprospešných prác.

Termín: jún 2001
Zodpovedný: MPSVR SR	 

2.	 Ako jeden z nástrojov na eliminovanie nelegálnej práce v roku 2001 využiť program verejnoprospešných prác pre dlhodobo nezamestnaných, financovaných z prostriedkov štátneho rozpočtu v obciach a mestách, infraštruktúre, sadovníctve, lesníctve a poľnohospodárstve.
 
Termín: január – december 2001
Zodpovedný: MPSVR SR, MF SR
Spolupráca: NÚP, NIP, ZMOS, MP SR, Úrad pre štátnu pomoc
 
3.      Vypracovať návrh na doplnenie zákona NR SR č. 387/1996 Z. z. o zamestnanosti v znení neskorších predpisov o možnosť vytvárania dohodnutých verejnoprospešných pracovných miest pre dlhodobo nezamestnaných v infraštruktúre, sadovníctve, lesníctve a poľnohospodárstve.
 
Termín: apríl 2001
Zodpovedný: MPSVR SR
Spolupráca: MP SR, MDPT SR
 
Opatrenia č. 3
 
1.	Urýchliť vytvorenie jednotného systému výberu príspevkov na nemocenské poistenie, dôchodkové zabezpečenie a príspevkov na poistenie v nezamestnanosti, ktorý môže byť užitočným nástrojom na elimináciu nelegálnej práce. 
 
Termín: okamžite
Zodpovedný: MPSVR SR
Spolupráca:  Sociálna poisťovňa, NÚP

2.	Vypracovať návrh zákona o nelegálnej práci.
 
Termín: december 2001
Zodpovedný: MPSVR SR
Spolupráca: MF SR, MV SR, MZ SR, Sociálna poisťovňa, NÚP, NIP, zdravotné poisťovne
 
Opatrenia č. 4
 
1.	V pracovnoprávnych predpisoch určiť povinnosť pre zamestnávateľské subjekty uzavrieť pracovnú zmluvu, resp. dohodu o vykonaní práce mimo pracovného pomeru pred dňom vzniku pracovnoprávneho vzťahu alebo pred dňom začatia výkonu práce na základe dohody o vykonaní práce mimo pracovného pomeru.
 
2.	V pracovnoprávnych predpisoch vylúčiť možnosť uzatvárania pracovnoprávnych pomerov ústnou formou.
 
3.	 Vypracovať návrh novely zákona č. 95/2000 Z. z. o inšpekcii práce a o zmene a doplnení niektorých zákonov s cieľom ustanoviť povinnosť zamestnávateľa predložiť orgánu kontroly doklady, resp. ich kópie preukazujúce pracovnoprávny vzťah k osobám, vykonávajúcim pracovnú činnosť, ktoré sa nachádzajú v priestoroch kontrolovaného subjektu v čase pred fyzickým overovaním totožnosti týchto osôb alebo najneskôr v čase fyzického overovania totožnosti týchto osôb.
 
Termín: júl 2001
Zodpovedný: MPSVR SR

 
Opatrenia č. 5
 
1.	Zintenzívniť kontrolnú činnosť zameranú na nelegálnu prácu, najmä v odvetví stavebníctva, poľnohospodárstva, obchodu a služieb, v stánkovom predaji,  v tržniciach, na trhoviskách a burzách, u samostatne zárobkovo činných osôb, u samostatne hospodáriacich roľníkov a v družstevných podnikoch.
 
Termín: máj – december 2001
Zodpovední: MPSVR SR, MV SR, MF SR, MZ SR
Spolupráca: NÚP, NIP, Sociálna poisťovňa, zdravotné poisťovne
 
2.	Vytipovať z úrovne kontrolných orgánov „rizikové subjekty“, ktoré sú potenciálnymi zamestnávateľmi občanov bez založenia pracovnoprávneho vzťahu a následne vykonávať v týchto rizikových subjektoch cielené kontrolné akcie.
 
Termín: máj 2001 a potom priebežne
Zodpovední: MPSVR SR, MZ SR, MF SR, ÚDR, MV SR, vrátane živnostenských oddelení
Spolupráca: NÚP, NIP, Sociálna poisťovňa, zdravotné poisťovne, daňové úrady
 
Opatrenia č. 6
 
1.	Vypracovať návrh legislatívneho zámeru riešiaci zmenu príslušných právnych predpisov zameraný na zefektívnenie a zdynamizovanie výkonu predmetných kontrolných akcií úpravou súčasného právneho stavu procesnej stránky výkonu kontrolnej činnosti.
 
2.	Vypracovať návrh legislatívneho zámeru riešiaci  zmenu príslušných právnych predpisov za účelom uzákonenia možnosti kontrolných orgánov fyzického overovania totožnosti osôb nachádzajúcich sa na pracoviskách predložením identifikačnej karty alebo občianskeho preukazu.
 
3.	Vypracovať návrh legislatívneho zámeru riešiaci  zmenu príslušných právnych predpisov s cieľom uzákonenia postavenia zamestnancov orgánov kontroly ako verejných činiteľov.
 
4.	Vypracovať návrh legislatívneho zámeru riešiaci zmenu príslušných právnych predpisov s cieľom zvýšiť oprávnenia orgánov kontroly o možnosť priamo ukladať opatrenia na odstránenie nedostatkov zistených pri kontrole dodržiavania právnych predpisov o zamestnanosti a pracovnoprávnych predpisov.
 
Termín: jún 2001
Zodpovední: MPSVR SR, MS SR, MV SR
Spolupráca: NÚP, NIP
 
5.	Vytvoriť osobitný kontrolný orgán, alebo rozšíriť kompetencie daňových úradov o činnosti, ktoré zabránia daňovým únikom, najmä preverením opodstatnenosti vzniku výšky a štruktúry jednotlivých druhov nákladov, výdavkov a príjmov vzhľadom na ich predmet činnosti, väzieb medzi nákladmi vstupujúcimi do výrobného procesu, príjmami získanými z výsledkov výrobného procesu a mzdovými prostriedkami vynaloženými zamestnávateľským subjektom na dosiahnutie predmetov činnosti. 
 
Termín: do konca roku  2001
Zodpovedný: MF SR 
Spolupráca: ÚDR
 
Opatrenie č. 7
  
Na elimináciu nelegálnej práce využívať možnosti dané právnymi predpismi na pozastavenie živnosti, zrušenie živnostenského oprávnenia a zrušenie spoločnosti s ručením obmedzeným namiesto finančných sankcií. Prijať opatrenia, aby spoločnosti, ktoré porušujú právne predpisy súvisiace s podnikaním nemali možnosť získať opäť oprávnenie na podnikanie.
 
Termín: od 25. 4. 2001
Zodpovední: NÚP, NIP, Sociálna poisťovňa, zdravotné poisťovne
Spolupráca: MV SR, MS SR
  
Opatrenie č. 8
 
Posúdiť súvislosti medzi výkonom práce na základe dohôd o vykonaní práce podľa Zákonníka práce, zmlúv podľa Občianskeho zákonníka, alebo bez zmluvného vzťahu medzi osobami blízkymi prípadne bezodplatnej výpomoci a výkonom nelegálnej práce.
 
Termín: september 2001
Zodpovední: MPSVR SR, MS SR
Spolupráca: NÚP, NIP
 
Opatrenie č. 9
 
Zorganizovať medzinárodný pracovný seminár za účasti zástupcu orgánov politiky trhu práce Slovenska, Česka, Nemecka, Rakúska, Chorvátska, Slovinska, Maďarska a Poľska, zameraný na aktuálny stav problematiky nelegálneho zamestnávania, nástroje uplatňovania v boji s nelegálnym zamestnávaním a opatrenia na eliminovanie výskytu nelegálneho zamestnávania, za účelom výmeny skúseností v danej problematike.
 
Termín: jún 2001
Zodpovedný: NÚP

 
 Opatrenie č. 10

 	Vypracovať analýzu a návrh opatrení na elimináciu rozdielu medzi oficiálnymi a skutočnými pracovnými príjmami.

Termín: 30. novembra 2001
Zodpovední: MPSVR SR
Spolupráca: MF SR, ŠÚ SR

Opatrenie č. 11

	Zabezpečiť premietnutie opatrení č. 4, 6 a 8 do vládneho návrhu zákona Zákonníka práce

Termín: ihneď
Zodpovední: MPSVR SR

 

UZNESENIE VLÁDY SLOVENSKEJ REPUBLIKY
č. 524
z 13. júna 2001

k správe o plnení úloh uznesení vlády SR č. 363/2001 a č. 366/2001 k 31. máju 2001

Číslo materiálu:	4085/2001	
Predkladateľ:	minister práce, sociálnych vecí a rodiny	
Vláda
berie na vedomie
správu o plnení úloh uznesení vlády SR č. 363/2001 a č. 366/2001; 
 schvaľuje
aktualizáciu úloh a opatrení uznesení vlády SR č. 363/2001 a č. 366/2001 tak, ako je uvedené v prílohe tohto uznesenia;
ukladá
ministrovi práce, sociálnych vecí a rodiny
 
C.1  v spolupráci s podpredsedom vlády I. Miklošom, ministerkou financií, ministrom hospodárstva, ministrom zdravotníctva, ministrom školstva, ministrom vnútra, ministrom výstavby a regionálneho rozvoja a ministrom spravodlivosti predkladať na rokovanie vlády stručnú informáciu o plnení úloh uznesení vlády SR č. 363/2001 a č. 366/2001 pravidelne vždy do 10 dní po uplynutí kalendárneho mesiaca.
Vykonajú:	podpredseda vlády I. Mikloš
ministerka financií
minister práce, sociálnych vecí a rodiny 
minister hospodárstva
minister zdravotníctva
minister školstva 
minister vnútra
minister výstavby a regionálneho rozvoja
                   	minister spravodlivosti
  
								P r í l o h a 
								k uzneseniu vlády SR
								číslo  524/2001
								__________________
 
Návrh na aktualizáciu prijatých úloh a opatrení

I.	Uznesenie vlády SR č. 363/2001

1. Úloha č. 14  z Prílohy A k uzneseniu  
        
         -   návrh na zmenu:   mení sa termín splnenia úlohy 
                                           z júna 2001 na august 2001
 
     2.  Úloha č. 16 z Prílohy A k uzneseniu
     
          -   návrh na zmenu:   úloha sa vypúšťa z ďalšieho sledovania
 
     3.  Úloha č. 5 z Prílohy B k uzneseniu
 
           -  návrh na zmenu:  úloha sa ruší. Nemocenské poistenie bude upravené v rámci návrhu
                                           zákona o sociálnom poistení, ktorý bude predložený  na rokovanie 
                                           vlády SR v septembri 2001	
 
4.  Úloha č. 18 z Prílohy A k uzneseniu 

      -  návrh na zmenu - zodpovední:	Ministerstvo práce, sociálnych vecí a rodiny SR, Ministerstvo financií SR, Ministerstvo hospodárstva SR

II.  Uznesenie vlády SR č. 366/2001
 
     1. Opatrenia č. 6 bod 1. až 4.
 
-  návrh na zmenu:	rušia sa úlohy uvedené v opatrení č. 6 v bodoch 1 až 4 s tým, že vecne budú tieto úlohy zabezpečené v rámci prípravy návrhu zákona o nelegálnej práci podľa opatrenia č. 3 bod 2 v termíne  - december 2001
 
2.      Opatrenie č. 10
 
-  návrh na zmenu:	vypracovať analýzu rozdielov medzi služobnými a oficiálnymi príjmami
 
3.      Opatrenie č. 11
 
              -  návrh na zmenu:	ruší sa úloha tohto opatrenia  

UZNESENIE VLÁDY SLOVENSKEJ REPUBLIKY
č. 525
z 13. júna 2001

k návrhu východísk štátneho rozpočtu na rok 2002

Číslo materiálu:	3220/2001	
Predkladateľ:	ministerka financií	
Vláda
schvaľuje
návrh východísk štátneho rozpočtu na rok 2002,
rozdelenie výdavkov na vybrané priority a limity výdavkov štátneho rozpočtu rozpočtových kapitol na rok 2002 uvedené v prílohe tohto uznesenia; 
súhlasí
s vyčlenením časti zdrojov z privatizácie ešte v roku 2001 na zabezpečenie starých dlhov vo vzťahu k výkonom vo verejnom záujme pre Železničnú osobnú dopravu v sume 2 mld Sk a na krytie istiny štátneho dlhu  v sume 3 mld Sk,
s vyčlenením časti zdrojov z privatizácie v roku 2002 na riešenie starých dlhov v životnom prostredí v objeme do 2 mld Sk,
s vyčlenením časti zdrojov z privatizácie na riešenie cenových rozdielov pri dodávkach tepla a teplej úžitkovej vody, ktoré vznikli za roky 1997 a 1998 v sume 689 mil. Sk,
s vyčlenením časti zdrojov z privatizácie  v roku 2002 na zabezpečenie starých dlhov vo vzťahu k výkonom vo verejnom záujme pre Železničnú osobnú dopravu v sume 2 mld Sk a na úhradu starých dlhov na poistnom do Sociálnej poisťovne do výšky 1,4 mld Sk a Spoločnej zdravotnej poisťovne do výšky 1,0 mld Sk,
so zmenou termínu predloženia úlohy č. 3 v mesiaci júni - Návrh štátneho rozpočtu na rok 2002 z Plánu práce vlády SR na rok 2001 na júl 2001;

berie na vedomie
strednodobý finančný výhľad na roky 2001 - 2004,
správu o plnení úloh vyplývajúcich z podprojektu "Programové rozpočtovanie" a  návrh na ďalší postup;
ukladá
ministerke financií 
v rámci prípravy štátneho rozpočtu na rok 2002 prihliadať na prioritu vlády "budovanie administratívnych potrieb a nových inštitúcií súvisiacich s implementáciou práva EÚ"
pri príprave štátneho rozpočtu na rok 2002
zabezpečiť účelové viazanie prostriedkov na spolufinancovanie konkrétnych projektov programu Phare v rámci príslušných rozpočtových kapitol
pri príprave štátneho rozpočtu na rok 2002
zabezpečiť spolufinancovanie projektov programu ISPA pre rok 2002 na základe finančných memoránd do výšky schválenej v rámci limitu výdavkov
pri príprave štátneho rozpočtu na rok 2002
vydať usmernenie na vykonanie súpisu nehnuteľného majetku štátu (budov a pozemkov)
do 31. júla 2001
navrhnúť systémové nástroje so zámerom znížiť v roku 2002 výdavky na poskytovanie štátnej prémie v stavebnom sporení na základe zákona SNR č. 310/1992 Zb. v znení neskorších predpisov na úroveň 2 mld Sk
do 31. júla 2001
aktualizovať strednodobý finančný výhľad na roky 2001 - 2004 v nadväznosti na priebežný vývoj ekonomiky v roku 2001 a predložiť na rokovanie vlády v prílohe k návrhu verejného rozpočtu na rok 2002
do 30. septembra 2001
predkladať na rokovanie vlády správy o plnení úloh podprojektu "Programové rozpočtovanie"
do 15.novembra  v roku 2001, 2002, 2003, 2004
predložiť na rokovanie vlády návrh zámeru na zníženie počtu rozpočtových kapitol s prihliadnutím na štandardný počet v členských krajinách Európskej únie
do 30. septembra 2001

uvoľniť z kapitoly Všeobecnej pokladničnej správy pre kapitolu Ministerstva financií SR finančné prostriedky vo výške 2 387 000 Sk na platové náležitosti, vrátane odvodov do zdravotných poisťovní, Sociálnej poisťovne a príspevku do Národného úradu práce; tieto prostriedky účelovo určiť na posilnenie útvarov zabezpečujúcich reformu verejných financií s prihliadnutím na úlohy vyplývajúce z predvstupového procesu do Európskej únie o 10 zamestnancov od 1. 6. 2001
do 3. júla 2001
ministrovi práce, sociálnych vecí a rodiny
pri prerokovaní návrhu zákona o štátnej službe a o zmene a doplnení niektorých zákonov v Národnej rade SR zabezpečiť zmenu znenia § 12 ods. 5 vo vzťahu k splnomocneniu vykonávania zmien systemizácie v priebehu roka
do schválenia uvedeného zákona
v spolupráci s generálnym riaditeľom Národného úradu práce, v nadväznosti na závery analýzy účinnosti vytvárania verejnoprospešných  prác, pripraviť návrh na uplatnenie podporného programu na iniciovanie zamestnávateľov zamestnávať absolventov stredných,  resp.  vysokých  škôl;   pripraviť  návrh  legislatívneho  riešenia    (novelu zákona č. 387/1996 Z.z. o zamestnanosti v znení neskorších predpisov) s cieľom použiť na realizáciu tohto zámeru aj časť prostriedkov Garančného fondu Národného úradu práce 
do  30. septembra 2001
ministrovi dopravy, pôšt a telekomunikácií
pripraviť postup výstavby  diaľnic a rýchlostných  ciest  v  roku  2002 v závislosti od  limitu výdavkov schváleného vládou podľa bodu A.2 tohto uznesenia,
vytvoriť podmienky na zabezpečenie "Zmluvy o výkonoch vo verejnom záujme pre Železničnú osobnú dopravu na rok 2002" v závislosti od limitu výdavkov schváleného vládou podľa bodu A.2 tohto uznesenia 
do 31. decembra 2001
ministrovi hospodárstva
v spolupráci s ministrom výstavby a regionálneho rozvoja, ministrom práce, sociálnych vecí a rodiny, ministrom pôdohospodárstva, ministerkou financií a generálnym riaditeľom Národného úradu práce predložiť na rokovanie vlády návrh na zlepšenie koordinácie podpory malého a stredného podnikania s cieľom zvýšiť transparentnosť a efektívnosť vynakladania prostriedkov štátneho rozpočtu
do 31. júla 2001

ministrovi vnútra
pri prerokovaní návrhu zákona o Hasičskom a záchrannom zbore v Národnej rade SR zabezpečiť účinnosť tohto zákona od 1. 4. 2002
do schválenia uvedeného zákona
ministrovi školstva
v spolupráci  so  správcami  rozpočtových  kapitol  vypracovať analýzu  výdavkov  na informatizáciu vrátane sumarizácie výdavkov vynakladaných na budovanie informačných sietí (Govnet - Kasroš, Telenor, ICL Slovakia...); navrhnúť postupy racionalizácie pri ich budovaní a využívaní s cieľom vylúčiť duplicitné budovanie sietí
do 31. augusta 2001
úlohu s predbežným vyčíslením výdavkov podľa bodu D.26 tohto uznesenia zabezpečiť pre kapitoly Ministerstva školstva SR a SAV v termíne
do 25 dní kalendárnych dní po schválení limitov výdavkov vládou 
podpredsedníčke vlády M. Kadlečíkovej
predkladať projekty na čerpanie zdrojov z európskych fondov na vyjadrenie Ministerstvu financií SR pred spracovaním návrhov finančných memoránd
úloha trvalá
v spolupráci s ministrom zahraničných vecí v rámci schváleného limitu predložiť Ministerstvu financií SR zoznam prioritných úloh na rok 2002 týkajúcich sa budovania administratívnych kapacít a nových inšitúcií potrebných na implementáciu práva EÚ
do 20 kalendárnych dní po schválení limitov výdavkov vládou
ministrovi zdravotníctva 
v spolupráci s podpredsedom vlády I. Miklošom predložiť na rokovanie vlády návrh konkrétnych vecných a legislatívnych opatrení na zamedzenie zadlžovania zdravotných poisťovní a poskytovateľov zdravotnej starostlivosti vrátane lekární bez ďalších nárokov na verejné a súkromné zdroje
do 31. júla 2001
ministrovi dopravy, pôšt a telekomunikácií
vedúcemu Úradu vlády SR
postupovať pri predaji štátneho majetku a licencií tak, aby boli zabezpečené rozpočtované príjmy štátneho rozpočtu v sume 5,5 mld Sk; o zabezpečení postupu informovať vládu   
do  31. augusta 2001
ministrovi hospodárstva
ministrovi dopravy, pôšt a telekomunikácií
predložiť na rokovanie vlády  návrh dividendovej   politiky štátu, ako vlastníka akcií,  vo  vzťahu k  privatizácii   štátnych  monopolov (Slovenské elektrárne a.s., Slovenský  plynárenský   priemysel š.p.,   Transpetrol a.s.,  Slovenské   telekomunikácie  a.s.) 
do 31. júla 2001
ministrovi školstva
ministrovi zdravotníctva
ministrovi práce, sociálnych vecí a rodiny
ministrovi dopravy, spojov a telekomunikácií
ministrovi pôdohospodárstva
ministrovi obrany
ministrovi vnútra
v spolupráci s ministerkou financií a určenými expertami vykonať potrebné postupy pre uplatnenie systému plánovania, programovania a rozpočtovania v programovej štruktúre v rámci rozpočtovej kapitoly tak, aby v rozpočte na rok 2003 boli všetky výdavky rozpočtované prostredníctvom programov
do 31. decembra 2001
prednostom krajských úradov
v spolupráci s ministrom práce, sociálnych vecí a rodiny zvýšiť efektívnosť správy sociálnych dávok zavedením systému komplexného spravovania dávok s cieľom zamedziť neoprávnenému vyčleňovaniu príslušných dávok pre konkrétny okruh osôb, resp. rodiny, v prípade opodstatnenosti predložiť návrh na legislatívne riešenia; informáciu o postupe predložiť na rokovanie vlády   
do 31. júla 2001
správcom rozpočtových kapitol,
ktorí sú zakladateľmi štátnych podnikov
vykonať príslušné opatrenia na zamedzenie vydávania zmeniek manažérmi štátnych podnikov bez  stanoviska zakladateľa a Ministerstva financií SR
do 30. septembra 2001
ministrom
predsedom ostatných ústredných orgánov štátnej správy SR
správcom ďalších rozpočtových kapitol
vypracovať návrh programov na predpísaných formulároch podľa Príručky pre zostavenie návrhu štátneho rozpočtu na rok 2002 a po odsúhlasení Ministerstvom financií SR predložiť na rokovanie vlády; pri navrhovaní programov vychádzať zo schválených limitov výdavkov a prednostne zabezpečiť priority vlády a rozpočtovej kapitoly; osobitne sa sústrediť na programy spolufinancované s Európskou úniou a programy transformovaných štátnych fondov
do 20 kalendárnych dní po schválení limitov výdavkov vládou 

predložiť Ministerstvu financií SR návrh rozpočtu rozpočtovej kapitoly na rok 2002; pri jeho vypracovaní dôsledne rešpektovať schválené limity výdavkov a prednostne zabezpečiť rozhodujúce priority vlády a rozpočtovej kapitoly
do 30 dní po schválení limitov výdavkov vládou
pri tvorbe návrhu rozpočtu rozpočtovej kapitoly na rok 2002 prednostne riešiť najaktuálnejšie požiadavky súvisiace s vysporiadaním prenajatých nehnuteľností, na ktoré uplynula chránená doba nájmu 10-tich rokov (reštitúcie) v zmysle príslušných zákonných úprav
podľa textu úlohy
predložiť návrh na zrušenie úloh z uznesení vlády SR, na ktoré nebude možné zabezpečiť rozpočtové krytie v roku 2002
do 30. septembra 2001
predložiť súpis nehnuteľného majetku štátu (budov a pozemkov) podľa usmernenia Ministerstva financií SR
do 30. septembra 2001
rokovať o prevzatí nových vládnych úverov na financovanie výdavkov rezortov len na základe predchádzajúceho vyjadrenia Ministerstva financií SR
úloha trvalá
nevstupovať do zmluvných záväzkov presahujúcich sumu 100 mil. Sk bez predchádzajúceho vyjadrenia Ministerstva financií SR
úloha trvalá
v spolupráci s ministerkou financií a určenými expertami vykonať potrebné postupy pre uplatnenie systému plánovania, programovania a rozpočtovania v programovej štruktúre v rámci rozpočtovej kapitoly tak, aby v rozpočte na rok 2004 boli všetky výdavky rozpočtované prostredníctvom programov; vo vzťahu k rozpočtovým kapitolám uvedeným v bode D.23 tohto uznesenia platí osobitný postup
do 31. decembra 2002 
žiada

predsedu Ústavného súdu SR
predsedu Najvyššieho súdu SR
zabezpečiť úlohu podľa bodu D.26 tohto uznesenia s predbežným vyčíslením výdavkov 
do 25 dní kalendárnych dní po schválení limitov výdavkov vládou 

odporúča

guvernérovi Národnej banky Slovenska
predložiť vláde na informáciu predbežný návrh menového výhľadu SR na rok 2002 
do 30. júna 2001
prezidentovi prezídia Fondu národného majetku SR
zabezpečiť z rozpočtu Fondu národného majetku SR na rok 2001 sumu 2 mld Sk na riešenie starých záväzkov vyplývajúcich zo zmlúv o výkonoch vo verejnom záujme pre Železničnú osobnú dopravu a sumu 3 mld Sk na krytie istiny štátneho dlhu nad rámec sumy, ktorú odporúčala vláda SR zapracovať do návrhu rozpočtu Fondu národného majetku SR na rok 2001 v bode F.1 uznesenia vlády SR č. 805 z 9. októbra 2000,
zabezpečiť z rozpočtu Fondu národného majetku SR na rok 2002 sumu 2 mld Sk na riešenie starých dlhov v životnom prostredí,
zabezpečiť z rozpočtu Fondu národného majetku SR na rok 2002 sumu 689 mil. Sk na riešenie cenových rozdielov pri dodávkach tepla a teplej úžitkovej vody, ktoré vznikli za roky 1997 a 1998,
v spolupráci s ministerkou financií uzavrieť zmluvy s dlžníkmi, za ktorých boli zo štátneho rozpočtu realizované štátne záruky, a ktorí nie sú schopní uhradiť svoje záväzky z návratných finančných výpomocí splatných v rokoch 2000-2002,
zabezpečiť z rozpočtu Fondu národného majetku SR na rok 2002 sumu 2 mld Sk na riešenie starých záväzkov vyplývajúcich zo zmlúv o výkonoch vo verejnom záujme pre Železničnú osobnú dopravu a na úhradu starých dlhov na poistnom do Sociálnej poisťovne do výšky 1,4 mld Sk a Spoločnej zdravotnej poisťovne do výšky 1,0 mld Sk;
zrušuje

úlohu č. 19 v mesiaci apríli - Administratívne potreby na implementáciu práva EÚ a ich finančné zabezpečenie a úlohu č. 20 v mesiaci apríli - Návrh na vytvorenie nových inštitúcií súvisiacich s implementáciou práva EÚ a ich finančné zabezpečenie z Plánu práce vlády SR na rok 2001.

Vykonajú:	podpredsedníčka vlády M. Kadlečíková
podpredseda vlády I. Mikloš
        	ministri
 	predsedovia ostatných ústredných orgánov štátnej správy SR
	prednostovia krajských úradov
správcovia ďalších rozpočtových kapitol
Na vedomie:	 predseda Národnej rady SR
 guvernér Národnej banky Slovenska
 generálny riaditeľ Národného úradu práce
 prezident prezídia Fondu národného majetku SR
 predseda Ústavného súdu SR
 predseda Najvyššieho súdu SR

			Príloha k uzneseniu 
vlády SR č.  525	
Limity výdavkov štátneho rozpočtu rozpočtových kapitol na rok 2002	
				
( v tis. Sk )	
                                                                                                                                                                                                              	Návrh	 	 	
K a p i t o l a	limitu	 v tom:	 	
 	výdavkov	610	 z toho:	
 	 	Mzdy, platy,	aparát	
 	 	služobné príjmy	 	
 	 	a ostatné osobné vyrovnania	 	
a	1	 	 	
Kancelária Národnej rady SR	811 765   	227 221   	227 221   	
Kancelária prezidenta SR	92 898   	25 026   	25 026   	
Úrad vlády SR	1 164 777   	108 404   	75 068   	
Ústavný súd SR	46 525   	23 306   	23 306   	
Najvyšší súd SR	85 456   	56 136   	56 136   	
Generálna prokuratúra SR	716 371   	446 279   	54 252   	
Najvyšší  kontrolný úrad SR	120 180   	63 689   	63 689   	
Slovenská informačná služba	901 443   	 	 	
Ministerstvo zahraničných vecí SR	2 313 129   	881 028   	881 028   	
Ministerstvo obrany SR vr. NPRENAME	20 167 250   	5 514 705   	 	
Ministerstvo vnútra SR	14 369 597   	6 734 020   	50 044   	
  - sekcia verejnej správy	1 364 384   	94 555   	50 044   	
  - bezpečnostný úsek 	13 005 213   	6 639 465   	0   	
Ministerstvo spravodlivosti SR	4 539 954   	2 165 089   	50 397   	
   - civilný úsek	2 005 152   	963 442   	50 397   	
   - Zbor väzenskej a justičnej stráže	2 534 802   	1 201 647   	0   	
Ministerstvo financií SR	5 056 483   	2 347 577   	183 048   	
Ministerstvo pre správu a privatizáciu NM SR	42 470   	18 264   	18 264   	
Ministerstvo životného prostredia SR 	1 914 987   	121 486   	67 993   	
Ministerstvo školstva SR	9 089 491   	3 412 912   	53 624   	
Ministerstvo zdravotníctva SR	19 201 604   	855 384   	46 722   	
Ministerstvo práce, sociálnych vecí a rodiny SR	25 033 037   	177 937   	68 798   	
Ministerstvo kultúry SR	2 631 293   	93 871   	35 571   	
Ministerstvo hospodárstva SR	2 371 312   	244 843   	173 858   	
Ministerstvo pôdohospodárstva SR	13 074 169   	471 901   	79 540   	
Ministerstvo výstavby a regionálneho rozvoja SR	3 864 966   	44 361   	44 361   	
Ministerstvo dopravy, pôšt a telekomunikácií SR	15 020 752   	1 150 939   	58 518   	
Úrad geodézie, kartografie a katastra SR	153 536   	71 854   	11 827   	
Štatistický úrad SR	328 788   	169 717   	59 749   	
Úrad pre verejné obstarávanie	51 443   	20 091   	20 091   	
Úrad pre finančný trh	43 319   	20 683   	 	
Úrad jadrového dozoru SR	77 150   	19 812   	19 812   	
Úrad priemyselného vlastníctva SR	54 809   	25 890   	25 890   	
Úrad pre normalizáciu, metrológiu a skúšobníctvo SR	214 834   	15 674   	13 009   	
Protimonopolný úrad SR 	31 845   	13 875   	13 875   	
Správa štátnych hmotných rezerv SR	402 648   	30 268   	 	
Štátny dlh SR	27 642 420   	 	 	
Všeobecná pokladničná správa	18 607 350   	1 902 521   	 	
   - z toho dotácie do obcí	2 569 464   	 	 	
Slovenská akadémia vied	885 550   	305 912   	 	
Slovenský rozhlas	210 293   	 	 	
Slovenská televízia	216 993   	 	 	
Tlačová agentúra SR	27 915   	 	 	
Krajský úrad Bratislava	5 501 169   	2 414 446   	293 815   	
Krajský úrad Trnava	5 546 834   	2 102 311   	263 269   	
Krajský úrad Trenčín	5 960 518   	2 265 638   	301 332   	
Krajský úrad Nitra	7 362 163   	2 589 088   	297 384   	
Krajský úrad Žilina	7 188 445   	2 709 325   	355 363   	
Krajský úrad Banská Bystrica	7 689 605   	2 820 373   	396 796   	
Krajský úrad Prešov	9 292 867   	3 230 272   	408 645   	
Krajský úrad Košice	9 194 565   	3 077 521   	371 129   	
Ú  h  r  n	249 314 968   	48 989 649   	5 188 450   	
  z toho krajské úrady	57 736 166   	21 208 974   	2 687 733   	

UZNESENIE VLÁDY SLOVENSKEJ REPUBLIKY
č. 1099
z 21. novembra 2001

k odpočtu plnenia úloh uznesení vlády SR č. 363/2001 a 366/2001 k 30. septembru 2001

Číslo materiálu:	6850/2001	
Predkladateľ:	minister práce, sociálnych vecí a rodiny	
Vláda
berie na vedomie
odpočet plnenia úloh uznesení vlády SR č. 363/2001 a 366/2001 k 30. septembru 2001, vrátane jeho aktualizácie k 31. októbru 2001,
analýzu súčasného stavu v oblasti evidencie nezamestnaných a návrh opatrení smerujúcich k tomu, aby v evidencii nezamestnaných boli len občania, ktorí majú záujem pracovať a nemôžu nájsť pracovné uplatnenie s pripomienkou prijatou na rokovaní vlády;
súhlasí,
aby úloha č. 11 prílohy A k uzneseniu vlády SR č. 363/2001 „predložiť na rokovanie vlády SR analýzu súčasného sociálneho systému a navrhnúť opatrenia na zvýšenie motivačných prvkov k hľadaniu a udržaniu si zamestnania“ s pôvodným termínom september 2001 bola splnená do 15. 12. 2001,
aby úloha č. 6 prílohy B k uzneseniu vlády SR č. 363/2001 „predložiť na rokovanie vlády SR návrh novely zákona o zamestnanosti“ s pôvodným termínom september 2001 bola presunutá do Plánu legislatívnych úloh vlády SR na rok 2002,
so zmenou zadania úlohy č. 4 prílohy A k uzneseniu vlády SR č. 363/2001 takto: „predložiť na rokovanie vlády analýzu možností využitia samospráv pri obmedzovaní deformácií trhu práce vo väzbe na zákon č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky“,
so zmenou gestorstva úlohy v opatrení č. 7 uznesenia vlády SR č. 366/2001 takto:
„Zodpovední: MV SR, MS SR
Spolupráca: NIP, NÚP, Sociálna poisťovňa a zdravotné poisťovne“,
s návrhom vypustiť opatrenie č. 8 uznesenia vlády SR č. 366/2001 z ďalšieho sledovania s tým, že úloha bude doriešená v rámci opatrenia č. 3 bodu 2 uznesenia vlády SR č. 366/2001,
so zmenou gestora úlohy č. 8 prílohy A k uzneseniu vlády SR č. 363/2001 z podpredsedu vlády I. Mikloša na ministra hospodárstva;
ukladá
ministrovi práce, sociálnych vecí a rodiny
zapracovať do Plánu legislatívnych úloh vlády SR na rok 2002 na mesiac január návrh novely zákona o zamestnanosti
nadväzne na prípravu Plánu legislatívnych úloh vlády SR na rok 2002
predložiť na rokovanie vlády analýzu možností využitia samospráv pri obmedzovaní deformácií trhu práce vo väzbe na zákon č. 416/2001 Z.z. o prechode niektorých pôsobností z orgánov štátnej správy obce a na vyššie územné celky
do 31. decembra 2001
v spolupráci s ministerkou financií, ministrom vnútra a ministrom zdravotníctva predložiť na rokovanie Porady ekonomických ministrov a následne na rokovanie vlády Vyhodnotenie kontrolnej činnosti za obdobie máj 2000 - apríl 2001 realizovanej na základe dohody o spolupráci pri koordinácii a výkone kontroly nelegálnej práce
do 30. novembra 2001
v spolupráci s ministerkou financií, ministrom vnútra a ministrom zdravotníctva pravidelne polročne predkladať na rokovanie vlády informačnú správu zameranú na vyhľadávanie a potieranie nelegálnej práce
do dvoch mesiacov po uplynutí polroku.
Vykonajú:	minister práce, sociálnych vecí a rodiny
ministerka financií
minister vnútra
minister zdravotníctva
minister spravodlivosti
minister hospodárstva